《赴京道中寄惟起惟扬二弟 其二》
明代·徐熥

林丘渺何许，远在鳌峰麓。参差多岩峦，蒙笼匝花竹。

遗踪追考多，高吟动淇澳。一落尘网中，与世相徵逐。

俯仰思故园，悽风满愁目。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。